ආනයනය කරන අවස්ථාවේ කිරි ගවයින්ට රෝග වැළඳී නොතිබුණු අතර, ඔවුන් බිහිකළ පැටවුන්ට රෝග වැළඳී ඇති බවට තමන් පසුව දැනගත් බවද හිටපු ලේකම්වරිය වැඩිදුරටත් සඳහන් කළා.එමෙන්ම මෙම ව්‍යාපෘතිය අසාර්ථක බව පිළිගත් හිටපු ලේකම්වරිය මේ හරහා කිරි ගොවීන් මුහුණපෑ අපහසුතා සම්බන්ධයෙන් තමන් කණගාටුවන බවයි කොමිසන් සභාවේ ප්‍රශ්න කිරීම්වලදී කඳුළු සලමින් ඇය ප්‍රකාශ කළේ.ග්‍රාමීය ආර්ථික කටයුතු අමාත්‍යාංශය මගින් 2017 /2018 වර්ෂවල දී  ඕස්ට්‍රේලියාවේ වෙලාඩ් සමාගම හරහා කිරි ගවයින් 20,000 ක් පමණ ආනයනය කර තිබූ අතර, එම ගවයින් කිරි ගොවීන් සඳහා ලබාදී තිබුණේ රුපියල් ලක්ෂ 4 ත් 5 ත් අතර ඉහළ මිලකටයි.